Tjørring Idrætsforening

Tjørring Idrætsforening eller Tjørring IF er en dansk idræts- og fodboldklub fra bydelen Tjørring i den midtvestjyske by Herning.
 
Denne side fokusere primært på klubbens fodboldhold, som på kort tid har tog turen fra Jyllandsserien til 2. division i perioden 2007-2009. Tjørring IFs bedste placering er en 13. plads i 2. division Vest i sæsonen 2009/10. Klubben spiller sine hjemmekampe på Hessel Arena ved Nordvesthallen med plads til 500 tilskuere, selve banen er belagt med kunstgræs og anlagt i foråret 2013. Navnet Nordvesthallen bliver brugt som bestemmelsessted for både ude- og indendørsaktiviteter.

Klubbens markante farve er ofte blevet kommenteret, da de er atypiske i dansk fodbold.
Oprindelig var klubbens farver gul og sort. Men i 1983 besluttede man sig for at klubben skulle have nye farver. Valget blev lagt i hænderne på den engelske 1. division, således ville vinderen af kampen i den førstkommende Tipslørdag, være Tjørring IF's nye farver. Tipslørdag viste kampen mellem West Ham og Tottenham. En kamp West Ham vandt og dermed var farverne valgt.
Det har resulteret i at Tjørring IF lige siden har spillet i de bordeaux og lyseblå farver, som kendetegner dem i dag.

Den tidligere cheftræner Flemming Spring blev tildelt prisen som årets jyske serietræner 2009 af Dansk Træner Union. Begrundelsen var bl.a. formidlingen af den taktiske forståelse og Flemmings evner indenfor mandskabspleje. Men tre oprykninger i træk havde også sin indflydelse.

Fra Jyllandsserien til Kvalifikationsrække i 2007, videre til Danmarksserien i 2008, hvor det blev til en 6. plads. Men på grund af DBUs turneringsstruktur, hvor der var begrænsning for hvor mange af Superliga-holdenes 2. hold som måtte rykke op i 2. division, var 6. pladsen nok til at sikre sig den tredje oprykning i træk – denne gang til 2. division. I 2. division blev det til 2 sæsoner, i 2009/10 sæsonen var en 13. plads og 25 point nok til overlevelse. Sæsonen efter blev det til 27 point, men dette rakte blot til en 16. plads og holdet måtte derfor en tur i Danmarksserien i sæsonen 2011/12.

På trods af succesen forblev klubben amatører, som kaldenavnet også antyder.

I 2011 lykkes det for første gang i klubbens historie at vinde en kamp landspokalturneringen, DBU Pokalen, derfor var det historisk da man kunne byde velkommen til 1. divisionsholdet FC Hjørring i 2. runde. Kampen blev tabt med 0-3. 2. runde blev også endestationen i 2013 efter et 0-7 nederlag til Næsby Boldklub. I første runde i 2013 blev der skrevet klubhistorie, da man for første gang nogensinde slog et højere rangerende ud. Det gik ud over 2. divisionsklubben Brabrand IF, der blev besejret efter straffesparkkonkurrence.

Holdet spiller i 2019 i serie 4.

Klubben har også kvindefodbold. Kvindefodbolden i Tjørring havde tidligere sit højdepunkt i 1986, hvor man var blot 1 point fra oprykning til Jyllandsserien. Efter forårssæsonen i 2014, blev der dog nået et nyt højde punkt. Efter 9 sejre i 10 kampe i kvindernes serie 1 og DBU Jyllands ændring af turneringsstrukturen, gav denne sikre 1. plads en oprykning hele 2 rækker op til Kvindeserien Vest. Fodboldkvinderne i Tjørring IF har aldrig tidligere været rangeret i Danmarks 3. bedste række.

Øvrige sportaktiviteter 

Øvrige sportsaktiviteter er fitness, håndbold, cykling, badminton, volleyball, gymnastik, tennis, skydning og handicapidræt.

Klubbens ligaresultater (Herrer)

Klubbens ligaresultater (Kvinder)

Landspokal deltagelse (Herrer)

Cheftrænere gennem tiden

Tøjsponsorer gennem tiden

Betydende spillere gennem tiden

Nuværende spillertrup 

Pr. 1. august 2014

Eksterne henvisninger 

 tjoerringif.dk
 Oprykning til Danmarksserien
 Oprykning til 2. division

Fodboldklubber under DBU Jylland
Sportsklubber i Danmark
Sport i Herning
Idrætsforening
Idrætsforeninger i Danmark